CELEX: 62014CN0536
Language: et
Date: 2014-11-25 00:00:00
Title: Kohtuasi C-536/14: 25. novembril 2014 esitatud hagi – Euroopa Komisjon versus Luksemburgi Suurhertsogiriik

2.2.2015   
            
            
               ET
            
            
               Euroopa Liidu Teataja
            
            
               C 34/14
            
         25. novembril 2014 esitatud hagi – Euroopa Komisjon versus Luksemburgi Suurhertsogiriik
   (Kohtuasi C-536/14)
   (2015/C 034/16)
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: J. Hottiaux, L. Nicolae)
   
      Kostja: Luksemburgi Suurhertsogiriik
   
      Hageja nõuded
   
   
               —
            
            
               tuvastada, et
               
                           —
                        
                        
                           kuna Luksemburgi Suurhertsogiriik ei viinud kolme aasta jooksul pärast asjaomaste turgude kohta eelnevate meetmete vastuvõtmist läbi soovituses 2003/311/CE (1) nimetatud 7. ja 14. turu analüüsi ja soovituses 2007/879/CE (2) nimetatud 1. ja 6. turu analüüsi ning ei andnud neist teada ega teatanud põhjendatud ettepanekus komisjonile ka selle tähtaja pikendamisest,
                        
                     
                           —
                        
                        
                           ja ei palunud BERECilt abi asjaomaste turuanalüüside lõpuleviimisel,
                        
                     siis on Luksemburgi Suurhertsogiriik rikkunud Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv) (3), mida on muudetud Euroopa Parlamendi ja nõukogu 25. novembri 2009. aasta direktiiviga 2009/140/EÜ (4), artikli 16 lõigetest 6 ja 7 tulenevaid kohustusi;
            
         
               —
            
            
               mõista kohtukulud välja Luksemburgi Suurhertsogiriigilt.
            
         
      Väited ja peamised argumendid
   
   Kõigepealt väidab komisjon, et Luksemburgi Suurhertsogiriik ei viinud kolme aasta jooksul pärast asjaomaste turgude kohta eelnevate meetmete vastuvõtmist läbi esiteks soovituses 2003/311/CE nimetatud 7. ja 14. turu analüüsi ja teiseks soovituses 2007/879/CE nimetatud 1. ja 6. turu analüüsi ja jättis neist teada andmata.
   Seejärel väidab komisjon, et Luksemburgi Suurhertsogiriik ei palunud kindlaks määratud tähtaja jooksul abi BERECilt asjaomaste turuanalüüside lõpuleviimiseks ja nõutavate haldusmeetmete võtmiseks.
   
      (1)  Komisjoni 11. veebruari 2003. aasta soovitus 2003/311/EÜ elektroonilise side sektori asjaomaste toote- ja teenuseturgude kohta, mis vastavalt Euroopa Parlamendi ja nõukogu direktiivile 2002/21/EÜ (elektrooniliste sidevõrkude ja -teenuste ühise reguleeriva raamistiku kohta) on tundlikud eelneva reguleerimise suhtes (ELT L 114, lk 45).
   
      (2)  Komisjoni 17. detsembri 2007. aasta soovitus 2007/879/EÜ elektroonilise side sektori asjaomaste toote- ja teenuseturgude kohta, mis vastavalt Euroopa Parlamendi ja nõukogu direktiivile 2002/21/EÜ (elektrooniliste sidevõrkude ja -teenuste ühise reguleeriva raamistiku kohta) on tundlikud eelneva reguleerimise suhtes (ELT L 344, lk 65).
   
      (3)  EÜT L 108, lk 33.
   
      (4)  ELT L 337, lk 37.